આમ છતાં કોઇનું પ્રભુત્વ કાયમી રહેતું નથી. સુખ અને દુઃખ મનમાં ન આણીએ, ઘટ સાથે રે ઘડિયાં, ટળ્યાં કોઇનાં નવ ટળે, રઘુનાથનાં ઘડિયાં રે. અહીં એમ કહેવાયું છે કે સુખ અને દુઃખની મન પર કોઇ અસર ઊભી કરવાની જરૂર નથી. એ તો આવવાનાં અને જવાનાં, કેમ કે એ આપણો જ એક ભાગ છે. એ આવે, વિસામો કરે, નિદ્રા માણે કે જાય તો પણ એ આપણા કર્મના ફળસ્વરૂપે હોવાથી ભોગવવાં જ રહ્યાં. વળી, એ શ્રીહરિનાં ઘડેલાં હોઇ શ્રીહરિની દયા-કૃપા વિના દૂર થઇ શકે નહીં.